Avis juridique important

|

41993D0014

Schengenin säännöstö - Toimeenpanevan komitean päätös, tehty 14 päivänä joulukuuta 1993, oikeusviranomaisten välisen käytännön yhteistyön parantamisesta laittoman huumausainekaupan torjumisessa (SCH/Com-ex (93) 14)

Virallinen lehti nro L 239 , 22/09/2000 s. 0427 - 0427

TOIMEENPANEVAN KOMITEAN PÄÄTÖS,tehty 14 päivänä joulukuuta 1993,oikeusviranomaisten välisen käytännön yhteistyön parantamisesta laittoman huumausainekaupan torjumisessa(SCH/Com-ex (93) 14)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 48-53 ja 70-76 artiklan,ON PÄÄTTÄNYT SEURAAVAA:Oikeusviranomaisten välisen käytännön yhteistyön parantamiseksi laittoman huumausainekaupan torjumisessa sopimuspuolet sitoutuvat toimimaan niin, että mikäli pyynnön vastaanottanut viranomainen aikoo kieltäytyä suostumasta oikeusapupyyntöön kokonaan tai osittain, pyynnön esittäneelle viranomaiselle ilmoitetaan kieltäytymisen syyt ja ilmoitetaan mahdollisuuksien mukaan edellytykset, joilla oikeusapupyyntöön voitaisiin suostua.Tämä päätös tulee voimaan sen jälkeen, kun kaikki Schengenin sopimuksen soveltamisesta tehdyn yleissopimuksen sopimuspuolet ovat ilmoittaneet, että näiden päätösten voimaantulon niiden alueella edellyttämät asianomaisen kansallisen lainsäädännön mukaiset toimenpiteet on saatettu päätökseen.Pariisissa 14 päivänä joulukuuta 1993.PuheenjohtajaA. Lamassoure


title: 2007/859/EY: Neuvoston päätös, tehty 22 päivänä lokakuuta 2007 , pöytäkirjan tekemisestä Euroopan talousyhteisön ja Thaimaan kuningaskunnan välisen, maniokin tuotantoa, kaupan pitämistä ja kauppaa koskevan yhteistyösopimuksen muuttamiseksi

text:
               21.12.2007

               FI

               Euroopan unionin virallinen lehti

               L 337/106

         NEUVOSTON PÄÄTÖS,
   tehty 22 päivänä lokakuuta 2007,
   pöytäkirjan tekemisestä Euroopan talousyhteisön ja Thaimaan kuningaskunnan välisen, maniokin tuotantoa, kaupan pitämistä ja kauppaa koskevan yhteistyösopimuksen muuttamiseksi
   (2007/859/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan 3 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 10 päivänä huhtikuuta 2006 komission avaamaan neuvottelut tarkoituksena varmistaa johdonmukaisuus Euroopan talousyhteisön ja Thaimaan kuningaskunnan välisen, maniokin tuotantoa, kaupan pitämistä ja kauppaa koskevan yhteistyösopimuksen (1), jäljempänä ’yhteistyösopimus’, ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) välillä.

               (2)

               Neuvottelujen tarkoituksena oli muuttaa yhteistyösopimuksen 5 artiklaa, jotta se olisi yhdenmukainen asetuksen (ETY) N:o 2454/93 308 a, 308 b ja 308 c artiklan (tulli-ilmoitusten vastaanottamisjärjestyksen mukaisesti käytettäväksi tarkoitettujen tariffikiintiöiden hallinnointi) sekä kyseisen asetuksen 55–65 artiklan (tietyistä erityisin tuontimenettelyin kohdeltavista maataloustuotteista annettavia alkuperätodistuksia koskevat erityissäännökset) säännösten kanssa.

               (3)

               Komissio on käynyt neuvottelut neuvoston antaman neuvotteluvaltuutuksen mukaisesti.

               (4)

               Komissio on tehnyt Thaimaan kuningaskunnan, jolle CN-koodeihin 0714 10 10, 0714 10 91 ja 0714 10 99 kuuluvien tuotteiden vienti on tärkeää, kanssa sopimuksen yhteisesti hyväksyttyinä pöytäkirjamerkintöinä.

               (5)

               Tämä yhteisesti hyväksyttyinä pöytäkirjamerkintöinä tehty sopimus olisi hyväksyttävä pöytäkirjalla,

         ON PÄÄTTÄNYT SEURAAVAA:
   1 artikla
   1.   Hyväksytään yhteisön puolesta Euroopan talousyhteisön ja Thaimaan kuningaskunnan välisen maniokin tuotantoa, kaupan pitämistä ja kauppaa koskevan yhteistyösopimuksen muuttamista koskeva pöytäkirja, jäljempänä ’pöytäkirja’.
   2.   Pöytäkirjan teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti.
   3 artikla
   Siinä määrin kuin on tarpeen pöytäkirjan täysimääräisen soveltamisen varmistamiseksi 1 päivästä tammikuuta 2008, komissio vahvistaa pöytäkirjan soveltamista koskevat yksityiskohtaiset säännöt tämän päätöksen 4 artiklan 2 kohdassa tarkoitettua menettelyä noudattaen.
   4 artikla
   1.   Komissiota avustaa viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (3) 25 artiklalla perustettu viljan hallintokomitea.
   2.   Jos tähän kohtaan viitataan, sovelletaan menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (4) 4 ja 7 artiklaa.
   Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.
   5 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 22 päivänä lokakuuta 2007.

            Neuvoston puolesta

            Puheenjohtaja

         J. SILVA

      (1)  EYVL L 219, 28.7.1982, s. 53.

      (2)  EYVL L 253, 11.10.1993, s. 1. Asetus sellaisena kuin se on muutettuna asetuksella (EY) N:o 214/2007 (EUVL L 62, 1.3.2007, s. 6).

      (3)  EUVL L 270, 21.10.2003, s. 78. Asetus sellaisena kuin se on viimeksi muutettuna asetuksella (EY) N:o 735/2007 (EUVL L 169, 29.6.2007, s. 6).

      (4)  EYVL L 184, 17.7.1999, s. 23. Päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).
    ---documentbreak---

               21.12.2007

               FI

               Euroopan unionin virallinen lehti

               L 337/108

         PÖYTÄKIRJA
   Euroopan talousyhteisön ja Thaimaan kuningaskunnan välisen, maniokin tuotantoa, kaupan pitämistä ja kauppaa koskevan yhteistyösopimuksen muuttamisesta
   EUROOPAN YHTEISÖ
   sekä
   THAIMAAN KUNINGASKUNNAN HALLITUS,
   jotka
   OVAT KÄYNEET Euroopan yhteisön pyynnöstä neuvotteluja maniokin tuotantoa, kaupan pitämistä ja kauppaa koskevan yhteistyösopimuksen, jäljempänä ”yhteistyösopimus”, 5 artiklan muuttamiseksi, jotta se olisi yhdenmukainen komission asetuksen (ETY) N:o 2454/93 55–65 artiklan sekä 308 a, 308 b ja 308 c artiklan säännösten kanssa,
   VAHVISTAVAT tahtonsa pitää yhteistyösopimus voimassa,
   EUROOPAN YHTEISÖ:
   Álvaro MENDONÇA E MOURA,
   suurlähettiläs, Portugalin tasavallan pysyvä edustaja,
   THAIMAAN KUNINGASKUNNAN HALLITUS:
   Pisan MANAWAPAT,
   suurlähettiläs, Thaimaan Euroopan yhteisöissä olevan edustuston päällikkö,
   OVAT SOPINEET SEURAAVAA:
   1 artikla
   Korvataan yhteistyösopimuksen 5 artikla seuraavasti:

      ”5 artikla
      Yhteisö hallinnoi sovittuun vientimäärään liittyvää tariffikiintiötä vapaaseen liikkeeseen luovutusta koskevien ilmoitusten vastaanottamispäivämäärien mukaisessa kronologisessa järjestyksessä (ensin tullutta palvellaan ensin -periaate).
      Thaimaa sitoutuu puolestaan toteuttamaan tarvittavat toimenpiteet sellaisten alkuperätodistusten antamiseksi, joita käytetään tuotaessa maniokkia yhteisöön.
      Molempien osapuolten toimivaltaiset viranomaiset vaihtavat tarvittaessa tietoja, jotka ovat tarpeen tämän sopimuksen täytäntöönpanon valvomiseksi ja helpottamiseksi.”

   2 artikla
   Tämä pöytäkirja on erottamaton osa yhteistyösopimusta.
   3 artikla
   Yhteisö ja Thaimaan kuningaskunta hyväksyvät tämän pöytäkirjan omien menettelyjensä mukaisesti.
   4 artikla
   Tämä pöytäkirja tulee voimaan 1 päivänä tammikuuta 2008.
   5 artikla
   Tämä pöytäkirja laaditaan kahtena kappaleena sopimuspuolten kaikilla virallisilla kielillä, ja jokainen teksti on yhtä todistusvoimainen.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/EU: Euroopan parlamentin päätös, annettu 3 päivänä huhtikuuta 2014 , energia-alan sääntelyviranomaisten yhteistyöviraston varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/164

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   energia-alan sääntelyviranomaisten yhteistyöviraston varainhoitovuoden 2012 tilien päättämisestä
   (2014/562/EU)
   EUROOPAN PARLAMENTTI, joka

               —

               ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (4) ja erityisesti sen 24 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0208/2014),

               1.

               hyväksyy energia-alan sääntelyviranomaisten yhteistyöviraston varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen energia-alan sääntelyviranomaisten yhteistyöviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 1.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 211, 14.8.2009, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2012/352/EU: Neuvoston päätös, annettu 7 päivänä kesäkuuta 2012 , AKT–EU-ministerineuvostossa esitettävästä Euroopan unionin kannasta Etelä-Sudanin tasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen

text:
               4.7.2012

               FI

               Euroopan unionin virallinen lehti

               L 174/2

         NEUVOSTON PÄÄTÖS,
   annettu 7 päivänä kesäkuuta 2012,
   AKT–EU-ministerineuvostossa esitettävästä Euroopan unionin kannasta Etelä-Sudanin tasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen
   (2012/352/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 9 kohdan kanssa,
   ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen (1) ja erityisesti sen 1 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettua kumppanuussopimusta (2), jäljempänä ’AKT–EU-kumppanuussopimus’, muutettiin ensimmäisen kerran Luxemburgissa 25 päivänä kesäkuuta 2005 (3) ja toisen kerran Ouagadougoussa 22 päivänä kesäkuuta 2010 (4). Toista muutosta on sovellettu väliaikaisesti 31 päivästä lokakuuta 2010.

               (2)

               AKT–EU-kumppanuussopimuksen 94 artiklan mukaan jonkin valtion tekemä sopimukseen liittymistä koskeva hakemus esitetään AKT–EU-ministerineuvostolle sen hyväksyttäväksi.

               (3)

               Etelä-Sudanin tasavalta esitti 20 päivänä maaliskuuta 2012 AKT–EU-kumppanuussopimuksen 94 artiklan mukaisesti hakemuksen sopimukseen liittymiseksi ja pyysi tarkkailijan asemaa, joka mahdollistaisi maan osallistumisen sopimuksella perustettujen yhteisten toimielinten toimintaan siihen asti, kun liittymismenettely on saatu päätökseen.

               (4)

               Euroopan unionin olisi hyväksyttävä AKT–EU-ministerineuvoston hyväksyntä Etelä-Sudanin liittymiselle ja Etelä-Sudanin tarkkailijan asema 20 päivään marraskuuta 2012 asti; Etelä-Sudanin tasavallan olisi talletettava liittymisasiakirjansa AKT–EU-kumppanuussopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön viimeistään kyseisenä päivänä..

               (5)

               Tämän vuoksi on aiheellista muodostaa AKT–EU-ministerineuvostossa esitettävä unionin kanta Etelä-Sudanin asemaan suhteessa AKT–EU-kumppanuussopimukseen.

               (6)

               Unionin kannan AKT–EU-ministerineuvostossa olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   AKT–EU-ministerineuvostossa esitettävänä Euroopan unionin kantana on hyväksyä tähän päätökseen liitettyyn AKT–EU-ministerineuvoston päätösluonnokseen sisältyvien ehtojen nojalla Etelä-Sudanin tasavallan hakemus sopimukseen liittymiseksi ja pyyntö saada tarkkailijan asema.
   Tarkkailijan asema on voimassa 20 päivään marraskuuta 2012 asti. Etelä-Sudanin on talletettava liittymisasiakirjansa Euroopan unionin neuvoston pääsihteeristöön ja AKT-valtioiden sihteeristöön viimeistään kyseisenä päivänä.
   AKT–EU-ministerineuvoston päätösluonnokseen tehtävistä muodollisista ja vähäisistä muutoksista voidaan sopia tätä päätöstä muuttamatta.
   2 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Luxemburgissa 7 päivänä kesäkuuta 2012.

            Neuvoston puolesta

            Puheenjohtaja

         M. BØDSKOV

      (1)  EYVL L 317, 15.12.2000, s. 376.

      (2)  EYVL L 317, 15.12.2000, s. 3.

      (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).

      (4)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).

      LUONNOS
      AKT–EU-MINISTERINEUVOSTON PÄÄTÖS N:o …/2012,
      annettu …,
      Etelä-Sudanin tasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen
      AKT–EU-MINISTERINEUVOSTO, joka
      ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1), sellaisena kuin sen on ensimmäisen kerran muutettuna Luxemburgissa 25 päivänä kesäkuuta 2005 (2) ja toisen kerran Ouagadougoussa 22 päivänä kesäkuuta 2010 (3), jäljempänä ’AKT–EU-kumppanuussopimus’, ja erityisesti sen 94 artiklan,
      ottaa huomioon AKT–EY-ministerineuvoston työjärjestyksen vahvistamisesta 8 päivänä maaliskuuta 2005 tehdyn AKT–EY-ministerineuvoston päätöksen N:o 1/2005 (4) ja erityisesti sen 8 artiklan 3 kohdan,
      sekä katsoo seuraavaa:

                  (1)

                  AKT–EU-kumppanuussopimuksen toista muutosta on sovellettu väliaikaisesti 31 päivästä lokakuuta 2010.

                  (2)

                  AKT–EU-kumppanuussopimuksen 94 artiklan mukaan jonkin valtion tekemä sopimukseen liittymistä koskeva hakemus esitetään ministerineuvostolle sen hyväksyttäväksi.

                  (3)

                  Etelä-Sudanin tasavalta esitti 20 päivänä maaliskuuta 2012 AKT–EU-kumppanuussopimuksen 94 artiklan mukaisesti hakemuksen sopimukseen liittymiseksi ja pyysi tarkkailijan asemaa, joka mahdollistaisi maan osallistumisen sopimuksella perustettujen yhteisten toimielinten toimintaan siihen asti, kun liittymismenettely on saatu päätökseen.

                  (4)

                  Tarkkailijan aseman olisi jatkuttava 20 päivään marraskuuta 2012 asti. Etelä-Sudanin olisi talletettava liittymisasiakirja AKT–EU-kumppanuussopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön viimeistään kyseisenä päivänä,

            ON HYVÄKSYNYT TÄMÄN PÄÄTÖKSEN:
      1 artikla
      Liittymistä koskevan hakemuksen ja tarkkailijan asemaa koskevan pyynnön hyväksyminen
      Hyväksytään Etelä-Sudanin tasavallan hakemus liittyä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettuun kumppanuussopimukseen, sellaisena kuin se on ensimmäisen kerran muutettuna Luxemburgissa 25 päivänä kesäkuuta 2005 ja toisen kerran muutettuna Ouagadougoussa 22 päivänä kesäkuuta 2010.
      Etelä-Sudanilla on tarkkailijan asema AKT–EU-kumppanuussopimuksessa 20 päivään marraskuuta 2012 asti.
      Etelä-Sudanin on talletettava liittymisasiakirjansa AKT–EU-kumppanuussopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön viimeistään kyseisenä päivänä.
      2 artikla
      Voimaantulo
      Tämä päätös tulee voimaan sitä päivää seuraavana päivänä, jona se hyväksytään.

         Tehty …

               AKT–EU-ministerineuvoston puolesta

               Puheenjohtaja

         (1)  EYVL L 317, 15.12.2000, s. 3.

         (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).

         (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).

         (4)  EUVL L 95, 14.4.2005, s. 44.